கேள்வி: கரேம்மா நாயக் பற்றி தகவல் சொல்.
பதில்: கரேம்மா நாயக் (''Karemma Nayak'') கருநாடகம் சேர்ந்த இந்திய அரசியல்வாதி ஆவார். இவர் 2023ஆம் ஆண்டு நடைபெற்ற கருநாடகச் சட்டமன்றத் தேர்தலில் வெற்றி பெற்றதன் மூலம் முதல் முறையாகச் சட்டமன்ற உறுப்பினராக உள்ளார். இவர் ராய்ச்சூர் மாவட்டத்தில் உள்ள தேவதுர்கா சட்டமன்றத் தொகுதி பிரதிநிதித்துவப்படுத்துகிறார். இவர் ஜனதா தளம் (சமயச்சார்பற்ற) (சமயச்சார்பற்ற) கட்சி சார்பில் போட்டியிட்டு வெற்றி பெற்றார். இவர் முன்னாள் அமைச்சர் கே. சிவநாகவுடா நாயக்கை தோற்கடித்தார்.
கேள்வி: கரேம்மா நாயக் - பின்னணி பற்றி விளக்கவும்.
பதில்: ராய்ச்சூர் மாவட்டம் விவசாயக் குடும்பத்தைச் சேர்ந்தவர் கரேம்மா. இவர் ஐதராபாத்து-கருநாடகா பகுதியில் ஊட்டச்சத்துக் குறைபாடு மற்றும் நில ஆக்கிரமிப்பாளர்களுக்கு எதிராகப் போராடி வருகிறார். இவர் நில மாபியாவின் அச்சுறுத்தல்களை எதிர்கொண்டுள்ளார். இவர் பல பொய் வழக்குகளில் சிக்கியதாகக் கூறப்படுகிறது. 2005ல் முஸ்தூர் கிராமப் பஞ்சாயத்து தலைவராக இருந்துள்ளார். 2023 செப்டம்பரில், பாஜகவிற்கு ஜனதா தள ஆதரவை எதிர்த்தார். சூன் 2023-இல், ராய்ச்சூர் மாவட்டத்தில் உள்ள பந்தேகுட் தாண்டாவில் ஒரு கும்பலால் இவர் தாக்கப்பட்டதாகக் கூறப்படுகிறது.